Vergulde 0.25m 1080p Hdmi Male Naar Vga Female Adapter Kabel - Buy Hdmi Naar Vga Adapter,Vga Kabels,Adapter Product on Alibaba.com
Vergulde 0.25m 1080P HDMI Male NAAR VGA Female adapter kabel
Polybag, Slide kaart blister
HDMI plug naar plug:
8C polybag, 10C zip lock bag
Grootte van dubbele laag karton: 46*33*33 cm
10m hdmi kabel 10 meter hdmi kabel 10 meter vga kabel
13 polig naar 7 polig 10 meter hdmi 10 pin mini din- scart kabel
10 meter hdmi-kabel 10m hdmi-kabel 1080p hdmi kabel
2,900,000+ for 95 Transacties Wie is Jesus nou eintlik? – Apostaat
WordPress.com	Wie is Jesus nou eintlik?	Die vraag kom nie van my af nie. Thomas Dreyer vra dit op Voelgoed Blogs, maar tot my teleurstelling maak hy nie ‘n poging om die vraag te beantwoord nie. In plaas daarvan om vies te voel dat ek ‘n interessante artikel verwag en niks meer as spookasem vind nie, maak ek self maar ‘n poging. Dis nog nie duidelik of my kommentaar dit deur die modder van die moderasie sal maak nie, so nou plaas ek dit maar hier ook.
Was hy, soos Reza Aslan beweer, ‘n Joodse vryheidsvegter en wandelende geloofsgeneesheer?
Richard Carrier maak nogal ‘n oortuigende argument dat Jesus dalk as ‘n mitologiese figuur onstaan het, en dat hy eers later as histories beskryf is.
Hoe kan ‘n mens die waarheid uitvind?
Gestel ons weet nie enigiets oor Jesus nie. In ‘n poging om uit te vind wie hy nou eintlik is, kan ons die beskikbare bewyse ondersoek. Daar is geen argeologiese bewyse wat hoegenaamd aan ‘n regte historiese Jesus verbind kan word nie. Dit is nie juis verbasend nie, maar dit beteken wel dat die enigste inligting wat ons het, uit die geskrewe rekord kom.
Die vroegste tekste wat Jesus noem is Paulus se briewe. Dit het my onkant gevang die eerste keer wat ek dié idee teëgekom het, maar dink ‘n bietjie: Paulus praat nie oor Jesus as ‘n mens nie. Sy bekering word veroorsaak deur ‘n visie, en elke keer as hy vir die gemeentes iets namens Jesus sê, is dit aan hom openbaar. Hy gaan soek nie die oorspronklike apostels om by hulle te leer nie. Die tradisionele tydlyn sou beteken dat hy nog heelwat ooggetuies sou kon vind in Judea, maar daar is geen sprake dat hy dit probeer het nie.
Nie-bybelse tekste wat aangehaal word as bewys van Jesus se bestaan is óf duidelik vervals óf beskryf die Christus-beweging, eerder as Jesus, met ander woorde dit bewys dat Christene bestaan het, maar nie noodwendig dat Christus ooit bestan het nie.
Die evangelies is dus die enigste ander bron wat ons enigiets oor Jesus vertel. Markus word beskou as die oudste van die evangelies, waarskynlik geskryf in c.AD 66–70, moontlik later. En daardie woorde is die enigste inligting wat ons het. Die ander evangelies is waarskynlik eers later geskryf, en geen van die spesifieke gebeurtenisse wat hulle beskryf kom in ander historiese bronne voor nie.
Wie is Jesus Christus nou eintlik? Ek weet nie. Kan enigiemand eerlik sê dat hulle weet?
Eks-christen, nou geloofsvry. Altyd bereid om ander se standpunte in ag te neem. Ek wil graag 'n gesprek voer oor geloof, kennis en oortuiging. https://www.facebook.com/Apostaat/	Beskou all artikels deur Apostaat	Posted on September 13, 2016Author ApostaatTags Bayes Theorem, Bybel, Epistemologie, Evangelie, Historiese Jesus, Jesus, Markus, Mitiese Jesus, Nuwe Testament, Paulus, Reza Aslan, Richard Carrier, Thomas Dreyer, Voelgoed Blogs	12 thoughts on “Wie is Jesus nou eintlik?”	Toortsie sê:	September 13, 2016 om 5:35 vm	Jesus is my Redder, my Vriend, die Een wat ek werklik vertrou met my lewe, my probleme. Die Een wat my regop hou in die moeilikste tye denkbaar. Jesus is God wat mens geword het. Dis wat Hy vir my is. LikeLike
Antwoord	Apostaat sê:	September 13, 2016 om 6:23 vm	Hoe weet jy dit? LikeLike
Antwoord	Toortsie sê:	September 13, 2016 om 6:51 vm	Want Hy praat elke dag met my. Daar gebeur ook heeltemal te veel ‘toevallighede’ in my lewe om dit te ontken. LikeLike
Antwoord	Apostaat sê:	September 13, 2016 om 7:09 vm	En hoe weet jy dat dit Jesus is, eerder as ‘n ander god?
Toortsie sê:	September 13, 2016 om 7:15 vm	Ek ken my Herder se stem. LikeLike
Toortsie sê:	September 13, 2016 om 7:17 vm	Dit is wat ek glo, ek dwing dit nie op ander af nie en wil glad nie in ‘n stryery hieroor betrokke raak nie. Ek gun elke persoon om te glo wat hulle wil, dit is wat ek glo en dit bring my baie vreugde en rustigheid. Ek het maar net geantwoord op jou vraag, Wie is Jesus. Mooi dag. LikeLike
Antwoord	Apostaat sê:	September 13, 2016 om 5:33 nm	Ek stel ook nie belang in ‘n stryery nie. Ek wil graag verstaan. Jy klink baie seker oor die saak en ek wil graag verstaan hoe jy tot die gevolgtrekking gekom het dat Jesus bestaan (in die sin wat jy noem, natuurlik) LikeLike
Toortsie sê:	September 13, 2016 om 6:38 nm	Ek is baie bly om dit te hoor. Ek ken nie die antwoorde op al die redenasies nie. Tog het jy my vandag laat dink! Op jou vraag hoe ek weet dis Jesus en nie ‘n ander god nie. My kinderlike logika sê vir my, ‘n ander god sou darem nie gemaklik gewees het as hy al die dinge in my lewe doen en ek gee vir God die eer en nie vir hom nie!
Ek het in ‘n Christenhuis grootgeword en die dinge van kleins af geglo. Met tyd het ek ‘n verhouding met God ontwikkel, Hy was nie net ‘n God daar ver nie, maar al hoe meer aktief in my lewe betrokke. Soos ek reeds gesê het, daar gebeur net te veel toevallighede in my lewe, direkte antwoorde wat van die vreemdste bronne kom, ag ek kan nie alles opnoem nie. Die versekering wat ek het dat Jesus wel die Persoon is wat Hy sê, is in natuurwonders wat gebeur het, bv by sy kruisdood. Maar wat my die meeste oortuig dat dit Hy is, is dat die mense met wie Hy omgegaan het, bereid was om eerder te sterf as om die waarheid te verdraai. LikeLike
Apostaat sê:	September 13, 2016 om 8:26 nm	Ek is bevrees dat die probleem van beperkte historiese bewyse ook by die dissipels en ander ooggetuies opkom. Ek is nie oortuig dat ons eerlik kan sê ons weet wat van hulle geword het nie.
Die ander soort bewyse wat jy noem – dat jy God voel in jou daaglikse lewe en sy hand in die wêreld waarneem – hoe tref jy onderskeid tussen jou eie gedagtes en God se woord? Hoe identifiseer jy ‘n sekere toeval as ‘n wonderwerk?
Toortsie sê:	September 13, 2016 om 9:43 nm	Geloof is nie soos wiskunde wat 1+1=2. Dis hoekom dit geloof is en kan nie altyd met verstand uitgewerk word nie.
Byvoorbeeld. Ek hou stiltetyd en lees van Johannes die Doper. Ek wonder by myself, hoekom is Johannes die Doper so prominent in die Bybel?
Ek pak my goedjies op en ry net daar na die groepsbybelstudie, ek sê vir niemand van my vraag nie. Nadat die dominee gebid het, begin hy met die woorde: “Die rede hoekom Johannes die Doper so prominent is …” Sou jy sê dis toevallig?
Of die aand wat ek ‘n fliek kyk en angstig raak oor my boek wat ek aan die skryf is, en ek kom by my rekenaar en daar is ‘n boodskap op my blog van ‘n onbekende persoon, hy gebruik my presiese woorde wat ek gebruik het en sê ek moet aanhou met wat ek doen. Toeval of nie?
Antwoord	Apostaat sê:	September 17, 2016 om 10:54 vm	Jy het my ook nogal laat dink. Kyk gerus na my nuwe plasing, Geloof en Toeval, waar ek my gedagtes deel. https://apostaat.wordpress.com/2016/09/17/geloof-en-toeval/
Antwoord	Terug pieng: Geloof en toeval – Apostaat Lewer kommentaar Kanselleer die reaksie	Tik jou kommentaar hier...
Vorige Previous post: Hamlet is ‘n Christen!Volgende Next post: Geloof en toeval